Tässä on kaksi 44-kaliiperista patruunaa ja ase, jossa on kuuden tuuman piippu.
Nämä eivät ole lyijyluoteja.
Neljän tuuman piippukin kävisi, mutta kokeillaan nyt tällä.
Jos kaikki ei mene putkeen, tässä autoni avaimet.
Kiitos, olenkin aina halunnut Mersun.
Seuraavaksi suljen aseen sylinterin. Tunnen olevani Matt Dillon.
Monien mielestä tämä on tyhmää.
Jos yksikin tolvana oppii tästä jotain,
jos joku näkee tämän ja miettii, että voisi hankkia tällaisen,
niin se on tämän arvoista.
Helppoa kuin heinänteko.
Kilpavarustelu on käynnissä.
Sitä on jatkunut yli 500 miljoonaa vuotta.
Joillain kaloilla on suojapanssari ja toisilla on terävämmät hampaat.
Yksi toisensa perään kehittää panssaria tai asetta paremmaksi.
Ihmiset käyttivät alkeellisia lehdistä tehtyjä suojia.
He vahvistivat niitä kilpikonnan kilven ja simpukan kuoren paloilla.
Ne suojasivat hieman paremmin teräaseilta.
Koska vihollisen jousiaseet osuivat tehokkaasti,
keksittiin ruveta käyttämään haarniskaa.
Tämä kilpavarustelu jatkui ja jatkui.
Silmänräpäyksen ajan olin tämän kilpailun huipulla.
500 miljoonan vuoden aikana Richard Davis on ainut ihminen,
joka on ampunut itseään 192 kertaa -
osana ikuista suojavarusteiden ja asevarustelun kilpailua.
Ei tunnu missään.
Pitäisi joskus laittaa ketsuppipussi tehosteeksi.
Voitko ottaa lähikuvaa?
Modernin luodinkestävän liivin keksijänä -
Richardilla oli tuote myytävänä.
Hän oli showmies, liikemies ja elokuvan tekijä.
Hänen kahdeksantuntinen materiaalinsa oli poliisien suosiossa ympäri maata.
Kurt, oletko kunnossa? - Ei tässä mitään. Saitko sen?
En ole varma.
Suosionsa huipulla Richard oli globaalin luotiliiviteollisuuden kuningas.
Hänen yhtiönsä Second Chancen arvo oli yli 50 miljoonaa dollaria.
Poliisi, armeija ja jopa presidentti Bush käyttivät hänen liivejään.
Kiitos, että olet jakanut osaamisesi meidän kanssamme.
Richardissa minua kiehtoi hänen vastakohtaisuutensa.
Mikä saa ihmisen vaarantamaan oman henkensä muiden pelastamiseksi?
Saattaakseen muita vaaraan yli kolmen vuosikymmenen ajan -
ja vaarantaen lopulta yli 100 000 ihmisen hengen.
Syy, miksi haluan näyttää teille tämän, on...
Se syy on...
1. AMERIKKALAINEN MYYNTIMIES
Tästä tulee muistoja mieleen. Petula Clark.
Listen to the music of the traffic in the city.
Huonoin Petula Clark -imitaatio koskaan.
Mitä tässä oli ennen? - Minulla oli tässä pitseria.
Se oli tarkkaan ottaen 51 vuotta sitten. Olenpa minä vanha.
Pitsat tehtiin tuolla takana.
Ensin taikina heitettiin ilmaan kierteellä.
Siinä ei saa käyttää sormia vaan rystysiä.
Jos sormi osuu taikinaan, tulee reikä.
Muistan sen vieläkin.
Richardin ura keksijänä alkoi täältä.
Vuonna 1970 Richardin kihlattu Karen -
meni toimittamaan ystävänsä kanssa kahden ison pitsan tilausta.
Kuulimme, kun joku sanoi: 'Tuo ne tänne taakse.'
Me teimme niin. Olimme todella hyväuskoisia.
Siellä oli viisi miestä.
Yksi laittoi veitsen kaulalleni ja ryhtyi raahaamaan meitä takapihalle.
Sitten yksi niistä sanoi: 'Otetaan rahat ja mennään.' Me selvisimme.
Kuusi kuukautta myöhemmin Apollo-kuulennon iltana,
meiltä tilattiin samalle alueelle kaksi samanlaista isoa pitsaa.
Eli sama tilaus, jonka vuoksi Karen joutui aseellisen ryöstön uhriksi.
Otin 22-kaliiperisen revolverin ja piilotin sen pitsalaatikon alle.
Näin, kun he seisoivat odottamassa.
Sanoin: 'Tilasitteko pitsaa?' He sanoivat: 'Kyllä, tuo ne tänne taakse.'
Tiesin, että kyseessä on ryöstö.
Pisin niistä osoitti minua automaattiaseella.
Tuijotin hänen kättään, vaikka elokuvissa sanotaan, että pitäisi katsoa silmiin.
Miten tyhmä neuvo. Kannattaa seurata käsiä.
Hänen kätensä alkoi liikkua, ja ammuin häntä leukaan.
Toinen meni tuuman verran sydämestä ohi ja suoraan läpi.
Kolmas meni ohi ja neljäs osui toista tyyppiä olkapäähän.
Osuin keskelle selkää sydämen taakse.
Hän kaatui naamalleen maahan.
Tässä samassa paikassa -
päihitin kaksi miestä ammuskelussa.
Tai oikeastaan heitä oli kolme.
Kuolleeksi luulemani mies makasi maassa -
ja ampui minua vasemman jalan takaosaan ja päähän oikealle puolelle.
Sitten he häipyivät paikalta.
Kuusi kuukautta myöhemmin hänen kaksi pitseriaansa paloivat samana iltana.
Palojen syttymissyystä oli kiistaa.
Se oli aivan varmasti tuhopoltto.
Jonkin aikaa poliisi piti jopa minua syyllisenä.
Katsojat pohtivat varmasti, että entä jos hän tekikin sen.
Hän poltti pitseriat vakuutuskorvausten takia.
Ei ollut mitään vakuutusta.
Työttömänä ja tapahtuneen ammuskelun jälkimainingeissa -
Richard keskitti huomionsa vaaraan, jonka hän näki kaikkialla.
Näin jatkuvasti juttuja siitä, miten poliisi on saanut surmansa.
Vuonna 1971 -
yhden viikonlopun aikana eri puolilla maata ammuttiin kahdeksan poliisia.
Syynä ovat ehkä huumeet ja vankilarangaistusten vähyys.
Tässä näette vanhantyyliset suojaliivit.
Niissä on kaksi todella huonoa piirrettä.
Ne ovat liian jäykät ja raskaat jatkuvaan käyttöön.
Ne on helppo huomata, ja ase kohdistetaan siksi päähän.
Oivalsin, että liivien on oltava niin mukavat, että niitä voi pitää joka päivä.
Kukaan ei valmistanut sellaisia.
Sanoin itselleni, että ehkä jonkun pitäisi.
Minulla oli 70 dollarin edestä nailonia.
Se oli kevyempää kuin teräslevy.
Ei metallia, se on tärkeintä.
Tein osat ja ompelin ne yhteen naskalilla.
Jokainen ommel oli tehtävä käsin.
Hän käytti automme turvavöitä olkahihnoina.
Opiskelin vuoden ajan insinööriksi.
Kaikki oli erittäin tieteellistä.
Mistä tiesit, että se toimii? - Testasimme sitä tietysti.
Luoti on tässä. Se on noin puolessa välissä.
Hän ampui myös kaupunkitalomme kellarissa.
Naapurit eivät pitäneet siitä, joten jouduimme muuttamaan.
Kaikki sanoivat, että teräslevy on pakko olla,
tai luoti hajottaa rintalastan, ja siitä irronnut pala iskeytyy sydämeen.
Isku on niin voimakas, että et voi vastata tuleen ja sinut ammutaan.
Olin eri mieltä, mutta he saattoivat olla oikeassa. En tiennyt, onko se niin.
Olin sopinut esittelyn poliisin kanssa.
Poliisit ovat itsepäisiä ja kyynisiä. 'Näytä minulle, toimiiko se vai ei.'
Päätin, että minun on pakko tehdä se. Oli pakko ampua suoraan liiveihin.
Sanoin: 'Mennään metsään kokeilemaan. Tai kokeilen heti tässä, jos sopii.'
Luulin, että se olisi ollut liian holtitonta, mutta eivät he kieltäneet.
Katsotaan, toimiiko tämä vai ei.
Jos se toimii, se voi pelastaa tuhannen miestä seuraavan vuosikymmenen aikana.
Jos se ei toimi, he kuolevat, samoin kuin minä nyt.
Oletetaan, että pöydällä olevat keilat yrittävät ampua minua.
No niin.
Se sattuu kyllä, sen verran että raivostuu.
Iho on rikki vasemman sydänkammion alapuolelta.
Luoti jäi kiinni nailoniin.
Olen täysin toimintakykyinen.
Poliisit ovat ihmeissään, koska se toimii.
He kertoivat siitä eteenpäin teleksillä.
Nuoret eivät ole siitä kuulleetkaan.
Muutaman tunnin päästä kaikki tiesivät tapahtuneesta.
Tajusin, että tässä on nyt tuhannen taalan paikka.
Poliisia on ammuttu -
ja sen jälkeen on muutama sekunti aikaa tehdä ihan mitä vaan.
Sinua on ammuttu. Olet shokissa.
Hän ampui sinua kerran. Ampuuko hän uudestaan?
Joskus he ampuvat.
Richard hyppäsi liiveineen ja aseineen autoonsa -
ja ajoi poliisiasemia läpi eri puolilla maata.
Lähetimme liivit pitsalaatikoissa.
Liivi laatikkoon ja eteenpäin.
Seuraavana aamuna se saapuu Kaliforniaan. Myyjät olivat innoissaan.
Mistään ei saanut sellaista palvelua.
Käytin kaikki tienaamani rahat neliväritulostimeen.
Sisäsivuilla on liivien käyttöohjeet.
Mutta kanteen laitoin 'seksiä ja väkivaltaa'.
Sillä sai ihmisten huomion.
Yleensä kaikki kysyivät, että kuka on etusivun seksikäs blondi.
Vastasin siihen, että se olen minä! Tyttökään ei ole hassumpi.
Mitä Karen sanoi kannesta? - Ei se häntä haitannut.
Se häiritsi minua jonkun verran.
Työskentelimme yhdessä avioparina. Se oli hyvä juttu.
Kun olin menossa kuvaamaan mallien kanssa,
sinä aamuna...
Hän käytti minut loppuun. Hän heitti minut tuohon sängylle.
Säiliö on silloin tyhjä, eikö niin?
Hyvä, kiitos.
Tuolla tytöllä on Amerikan parhaat sääret.
Arvaa, mistä tiedän. Laskin ne.
Siitä tuli instituutio.
Sanoin Karenille: 'Meillä menee nyt niin hyvin,
että voimme ostaa marketista ihan mitä vain.'
Se oli maalaistollojen taivas.
Richard lähti Detroitista ja avasi tehtaan -
pienelle Central Laken paikkakunnalle Pohjois-Michiganissa.
Hän palkkasi satoja työttömiä -
ja hänestä tuli paikkakunnan suurin työllistäjä.
Richard on hullu, kyllä.
OMPELIJAT, SECOND CHANCE
Hyvällä tavalla hullu.
Hän saattoi esimerkiksi -
tuoda työpaikalle paistettua kanaa ja jakaa sitä kaikille.
Hän oli johtaja ja paikkakunnan pelastaja.
Hän järjesti omilla rahoillaan vuosittaisen ilotulituksen,
joka veti alueelle kymmeniä tuhansia kävijöitä.
Matkailijat kävivät ravintoloissa ja asioivat kaupoissa.
Se teki pienen Central Laken tunnetuksi.
Second Chance oli pohjimmiltaan perheyritys.
Richardin vaimo, sisko ja isä olivat kaikki tärkeissä asemissa.
Hän jopa otti äitinsä mukaan videoihinsa.
Saanko esitellä, herra Brownie.
Kun hänen poikansa Matt kasvoi, Matt tuli töihin isänsä yritykseen.
Richard osti 250 hehtaarin tontin -
taloa, ampumarataa ja lukuisia aseitaan varten.
Tämä on yhteistä maata. Eipä olekaan.
Tämä on minun maani. Painukaa hiiteen mailtani.
Tämä on minun maani. Tämä on minun maani.
Muut yritykset eli kilpailijani -
levittivät minusta valheita päivittäin.
He sanoivat, että liivit eivät toimi tai että joku kuoli käyttäessään liivejäni.
Minun väitettiin jopa kuolleen.
Sellainen jatkuva valehtelu oli normaalia.
Kerro tilanne, jolloin et itse pysynyt totuudessa.
Ai kun en kertonut totuutta.
Täytyy miettiä.
Totuus on ehkä kaikkein haurain ja katoavaisin asia maailmassamme.
Sitä voi värittää ja vääristellä.
Sen voi tuhota.
2. PARAS PELASTUS
Poliisi, pysähdy!
Älä liiku! Älä liiku! - Jäin kiinni.
Hengitäkin väärin, niin ammun!
Kerro minulle siitä päivästä, kun sinua ammuttiin.
Minut hälytettiin murtopaikalle.
Epäilty juoksee talon takana, ja menin hänen peräänsä.
Kun pääsin lähemmäs, näin taskulamppuni valossa,
että hänellä oli ase ja että hän aikoi ampua. Ja niin hän tekikin.
Ammuin takaisin. - Mihin hän osui?
Luoti lävisti käteni ja pysähtyi liiveihini.
Second Chancen luotiliivit pelastivat henkeni.
Tapauksen jälkeen puhuin Richard Davisin kanssa, koska hän halusi vahvistaa asian.
Hän kysyi tapahtuneesta ja mahdollisista lehtijutuista.
Kerroin hänelle, mitä tapahtui, ja hän sanoi: 'Sinut saatiin pelastettua.'
Kun puen liivit ylleni, minusta tuntuu kuin Richard Davis suojelisi minua.
Aaron Westrickista tuli tärkein Davisin pelastama henkilö.
Siinä sinä olet. - Kyllä.
Kun aloitin liivien valmistamisen, halusin pitää luetteloa.
Nimi, päivämäärä, paikka, ase -
ja ehkä kuva, jossa henkilö hymyilee.
Kutsun itseäni vitsillä pelastukseksi nro 000.
Realistisesti ajattelin, että luku voisi nousta sataan.
Onneksi olin väärässä. Pelastimme yli tuhat henkeä.
Joskus kului viikkoja ilman yhtään pelastusta. Se teki minut rauhattomaksi.
Nyt täytyy pelastaa joku!
Jos en olisi käyttänyt liivejä, luoti olisi tappanut minut.
Jos Chris ei olisi käyttänyt Second Chancen liivejä,
meillä ei olisi Samuelia. - On upeaa olla elossa.
Hän ei ollut silloin vielä syntynyt. Hän on vasta kuuden kuukauden vanha.
Häntä voisi kutsua Second Chance -vauvaksi.
Tämä pelasti minut. Patruuna pysähtyi tähän kohtaan.
Noin vuotta myöhemmin olin menossa naimisiin.
Kerroin Richardille, että en ole isäni kanssa tekemisissä.
Kysyin häneltä, jos hän voisi luovuttaa minut alttarilla.
Sanoin, että totta kai, peruutan tapaamiseni jopa paavin kanssa.
Sen upeammaksi on vaikea pistää.
Rupesit tekemään elokuvia. - Kyllä.
Ohjasin, kirjoitin ja joskus näyttelin.
158 KG
Mainoksissa oli mukana liiveihin ammuttuja poliiseja.
He tulivat tänne ja näyttelivät ampumatilanteen uudelleen.
Se on 30 sekunnin mainoksen ja kahden tunnin elokuvan risteytys.
Olisin halunnut tehdä tavallisen 30 sekunnin mainoksen,
mutta oli parempi näyttää, miten liivit pelastavat hengen.
Kuole, kyttä.
Richard yritti luoda tilanteista mahdollisimman todenmukaisia.
Oma tapaukseni ei sattunut päivänvalossa.
Oliko sinua ampunut mies valkoinen vai musta?
Hän oli musta mieshenkilö.
Videolla häntä esittää valkoinen mies.
Hyvä huomio. Videon teossa käytettiin saatavilla olevia resursseja.
Jäin kiinni.
ELOKUVA JA TODELLISUUS
Elokuvat ovat todiste Richardin markkinointitaidoista.
Mutta ne kertovat myös hänen sisäisistä peloistaan ja haluistaan.
Vuonna 1975 tehdyllä videolla Second Chance vs. UAP, jossa -
vasemmistolainen kommunistihippien ryhmä ryhtyy rettelöimään -
ja yrittää murhata poliiseja.
Tapetaan kyttiä, tapetaan kyttiä.
Ei ole kunniakkaampaa ja kauniimpaa tekoa -
kuin julman ja fasistisen, elämää uhkaavan ötökän hävittäminen.
Juuri niin!
Mitä UAP tarkoittaa? - Se onkin se juju.
UNORGANIZED ASSHOLE PUNKS
Niitä on olemassa.
Järjestäytymättömät kusipäiset hulttiot.
Usko tai älä, UAP on olemassa.
He tappavat 10 poliisia joka kuukausi.
Videota näytettiin poliisiasemilla ja ammattiliiton kokouksissa.
Kaikki pitivät siitä ja halusivat lisää.
Richardin videot kylvivät pelkoa poliisin keskuuteen,
jotta he ostaisivat aina uusimmat liivimallit.
Studioelokuvien inspiroimana Richardin elokuvat myös rohkaisivat poliiseja -
ottamaan ohjat omiin käsiinsä.
'Kysymys kuuluu, onko sinulla tuuria?'
Mitä sanot, hulttio?
Elokuvien ansiosta Richard pystyi asettamaan median naurunalaiseksi,
jos he kyseenalaistivat poliisiväkivaltaa.
Oliko Godzillalla ase? - Ei, mutta hän oli valtava.
Ammuitko varoituslaukauksen? - En.
Pahiksia sanottiin Godzillaksi, joiden kohtalo oli ennalta määrätty.
Tapoit Godzillan kylmäverisesti. - Oli pakko. Hän on kelvoton roisto.
Kun olet niinkin vakavalla alalla,
on pakko olla huumorintajua, koska muuten tulee hulluksi.
Mitä on komedia?
Websterin sanakirjan määritelmän mukaan komedia on viihdemuoto, joka...
Voi olla, että osasyy siihen, että pidän Richardista,
on se, että pidän oopperasta.
Hän on kuin oopperahahmo.
Mikä olisi Richard Davis -oopperan nimi?
Boom.
Petin upeaa vaimoani Karenia. Sitä kadun kaikkein eniten.
Siinä oli kyse silkasta hedonismista.
Kathleen. Hänellä on upea vartalo.
Hän on erittäin taiteellinen. Hän on todella lahjakas.
Kun hän lukee pornograafista tekstiä Elmerin äänellä,
se saa nauramaan vedet silmissä niin että mahaan sattuu.
'Hämmästelin hänen alastonta vartaloaan.'
En tiedä. Richard on mahdoton.
Erosimme, mutta jäin yritykseen, koska halusin turvata selustani.
Ymmärsin välittömästi, miten vaikeaa se oli.
Richard kaipaa epätoivoisesti rakastettuna olemista.
Hänellä on omat alamaisensa, ystävänsä ja seuraajansa.
Esimerkiksi Aaron Westrick rakasti Richardia.
Rakastiko Richard Aaronia?
Aaron oli yksi hänen suosikkipelastuksistaan.
Hän rakasti Aaronia kuin hyvin käyttäytyvää koiraa.
Huolimatta muiden puheista Aaron ja Richard olivat hyviä ystäviä.
He olivat energiatasoiltaan saman tyyppisiä ihmisiä.
Aaron teki koko ajan jotain. Puhui, liikkui tai mitä tahansa.
He ymmärsivät toisiaan.
Richard oli erittäin antelias.
Aaron Westrick, 265.
Hän vei meidät ulos syömään tai veneilemään.
Karen lähetti vauvallemme lahjoja, ja meistä tuli melko läheiset.
Seuraavan videon aiheena on Aaron Westrick, rikosoikeuden mestari.
Seisot kalliolla supersankariasussa, jonka viitta hulmuaa.
'Näen rikollisen!' Sitten lennät alas.
Richard soitti minulle ja sanoi, että he haluavat minut mukaan.
Muistan, kun hän sanoi, että olen heidän paras pelastuksensa.
Kerro kaikille Yhdysvaltain poliiseille sama, mitä juuri kerroit minulle.
Siinä vaiheessa tein markkinointia. Jonkin aikaa meillä oli hauskaa.
Tässä Richard Davis.
Olin tavallaan hänen apurinsa.
Isot pomot käskivät katsoa hänen peräänsä.
Vuosia sitten, kun minua ammuttiin,
sheriffi katsoi minua ja sanoi: 'Hyvää työtä,
mutta 25 sentillä olisit voinut säästää paljon piirikunnan rahoja.'
Mitä hän tarkoitti? - Luoti maksaa 25 senttiä.
Olisin voinut ampua hänet, mutta en tehnyt niin.
Hän ampui minua, ja minä ammuin takaisin. Sitten molemmat lopettivat ampumisen.
En ampunut häntä kuoliaaksi.
Poliisia kohti ampuvien rikollisten tavoite on tappaa.
Sen palkkana on menolippu helvettiin.
Ei elinkautista tai kymmentä vuotta kuolemaantuomittujen osastolla.
Seurauksena on välitön kuolema. Se on minun tapani hoitaa asia.
Minulle soitettiin juuri. New Yorkin osavaltion poliisia on ammuttu.
Richardilla oli käytäntö, jonka mukaan liivien pelastama poliisi sai aseen,
jos hän ampui rikollisen.
Otin aseeni ja ammuin takaisin. - Tapoitko hänet?
En. Hän meni autonsa taakse suojaan ja liikkui koko ajan.
Ilman tappoa ei saanut palkintoa.
Luulen, että Richard näki itsensä kohtalokkaana hahmona.
Kuin Prometheus, joka auttoi ihmisiä jumalten kustannuksella.
Hän pystyi huijaamaan elämän ja kuoleman välisessä taistelussa.
3. KUNNIATON HARHA-ASKEL
Yksi Richardin oudoimmista virheistä -
sattui vuonna 1990 Second Chancen ampumakisoissa.
Kisat kestivät viikon, ja ne järjestettiin Richardin asuintilalla.
Sinne saapuivat maailman parhaat ammattilais-ja amatööriampujat.
Richard oli kaiken nokkamiehenä.
Lapsena se oli todella hauskaa.
Voitin ison kukri-veitsen, joka on ainakin näin iso.
Olin silloin 12-vuotias. Vanhempieni piti antaa siihen lupa.
Voitin veitsen, koska tiesin mikä se on.
Kukri.
Se on itse asiassa tarkoitettu tappamiseen.
Richard Davis oli ikoni. Hänellä oli paljon vaikutusvaltaa.
Hän työllisti 80 prosenttia paikkakunnan väestöstä.
Minulle hän oli esikuva, joku jonka kaltainen halusin itsekin olla.
Kun olin 16-vuotias, tein huonon valinnan.
Olin ryyppäämässä ystävieni kanssa koulun takana -
ja ehdotin, että mennään tekemään kunnon kepponen.
Heittelin ja rikoin tavaroita.
Se oli mullistavaa sen ikäiselle. Siinä oli kyse tästä.
Siitä sai alkunsa Richardin huonon valinnan seuraava osa.
'Poliisi otti kiinni Central Laken vandalismista epäillyt.' Eli minut.
Yläpuolella lehdessä on artikkeli Richardin yrityksestä ja Richardista.
Siinä sanotaan: 'Naisen kotoa löydetty luoti Central Lakessa.'
Richardin kisoissa kimmonnut luoti oli lentänyt metsän poikki -
tämän naisen taloon ikkunan läpi.
Nainen sai sen jälkeen sydänkohtauksen.
Tai ainakin hän luuli niin.
Hänet jouduttiin hakemaan lentäen.
Jonkun piti sekin maksaa.
Richard näki artikkelit ja halusi ottaa minuun yhteyttä.
Siitä sai alkunsa hullujen tapahtumien sarja.
Hän haki minut Mersullaan ja ajoi minut kotitilalleen.
Sen on kaukana ei missään päättyvän tien päässä.
Matkalla hän kertoo minulle tarinan kaikista ongelmista, joita minulla on -
ja ongelmista, joita hänellä on, ja miten ne liittyvät toisiinsa.
Hän sanoi: 'Tiedätkö, mitä mieltä minä olen?
Luulen, että sait typerän idean,
lähdit riehumaan ja ammuit luodin tämän naisen ikkunan läpi.
Ajoit naisen talon luo ja ammuit luodin hänen ikkunansa läpi.'
Kysyin häneltä, että miksi minä niin tekisin.
Hän vastasi: 'Yritykseni voi saada miljoonien dollarien haasteen.'
Hän sanoi: 'Voisin olla kummisetäsi. Mitä aiot tehdä?
Mitä aiot tehdä elämälläsi? Voin pitää sinusta huolen.'
Muistaakseni siinä samassa hän näytti minulle tukun rahaa -
ja sanoi, että kaikki se voisi olla minun jonain päivänä.
Kun seisoin apukuskin oven luona ja hän seisoi kuskin oven luona,
hän katsoi minua, muistaakseni limetinvihreän Mersunsa katon yli.
Hän katsoi minua suoraan silmiin ja sanoi: 'Jos kerrot kenellekään, tapan sinut.'
Kun isäni kuuli, hän halusi ottaa haulikon ja hoidella Richardin.
Haulikosta ei tietenkään olisi ollut mitään hyötyä.
Siihen olisi tarvittu lentotukialus.
Haluan kysyä sinulta Timistä. - Tim.
Oletko nähnyt häntä sen jälkeen? - En.
Näetkö häntä koskaan kylällä? - En.
Voi olla. En koskaan etsinyt häntä. Hän ei kiinnosta minua enää.
Päädyin tekemään yhteistyötä Traverse Cityn huumeyksikön kanssa.
He asensivat minuun kuuntelulaitteet ja pidimme kokouksia.
He neuvoivat, että kun hän soittaa, sovi tapaaminen, ja me jatkamme sitten siitä.
Richard haki minut samalla vihreällä Mersulla.
Sitten menimme...
Pahoittelen, että tärisen hieman, koska tämä on ahdistava aihe.
Nousin kyytiin, ja heti kun hän oli pysäköinyt auton,
hän katsoi minuun,
ojensi kätensä ja ryhtyi tunnustelemaan.
En tiennyt, mitä tehdä. Ajattelin, että pieleen meni.
Hän koski rintaani, ja työnsin hänet pois ja sanoin: 'Oletko homo, vai?'
Tiesin, että se oli paras siirto sillä hetkellä.
Hän sanoi siihen: 'En ole, olen vain vainoharhainen.'
Sen jälkeen hän ei enää koskenut minuun.
LUOTILIIVIYHTIÖN JOHTAJA SAA SYYTTEEN
Richard sai syytteen oikeuden toiminnan estämisestä ja aserikoksesta.
Hän onnistui saamaan tuomion lievemmäksi ja sai sakkoa -
eikä joutunut kahdeksi vuodeksi vankilaan.
Hänen Mersunsa takavarikoitiin.
Koska Richard Davis oli paikkakunnan vaikutusvaltaisin henkilö,
olisi ollut helpompaa väittää Timiä valehtelusta -
ja jättää asia tutkimatta, koska mies maksaa kaikkien palkan.
Mitä mieltä vanhempasi olivat tuolloin?
Se oli kamalaa. Äitini oli töissä paikallisessa ruokakaupassa.
Hänen oli pakko lopettaa.
Anteeksi. Olin silloin...
Aiheutin paljon häpeää perheelleni.
Kadun sitä, että ikinä puhuin hänelle. Minun ei olisi pitänyt sanoa mitään.
Oli väärin yrittää tutkia asiaa omin päin.
Minun ei olisi pitänyt tehdä sitä.
Se oli jälleen yksi kunniaton harha-askel.
Vähän alemmas.
Richard Davis loi uran edistämällä -
lainvalvojien ja päivittäin itsensä likoon laittavien suojausta.
Mutta kun hän joutui tiukkaan paikkaan, hän halusi pelastaa vain itsensä.
Tapasitko Richardia koskaan? - En.
Hän ja hänen asianajajansa eivät suostuneet puhumaan kanssamme.
Saimme kyllä häneltä ja hänen kollegoiltaan todistajanlausunnon.
Voisitko lukea tämän? - Voin lukea osan siitä.
Tämä kohta.
Tämä on siitä typerästä Detroit News -artikkelista.
Tämä on kaikki...
MILJOONAYRITYS RAUNIOINA MENESTYSTARINASSA AUKKOJA
Poliisiraporteista kävi ilmi, että hän selviää itse aina ehjin nahoin,
kun taas muut hänen ympärillään joutuvat vastuuseen.
Richard Davis on järjestänyt ilotulituksia joka kesä.
Vuonna 1997 tapahtui jotain traagista.
Yksi ilotulitteita sisältävistä säiliöistä räjähti ennen aikojaan -
ja ammuksia lensi joka puolelle.
Ihmiset huusivat. Eräs henkilö menetti käden ja jalan.
Eräs henkilö kuoli lastensa edessä.
Sanoin, että anteeksi pyytäminen olisi loukkaavaa.
'Anteeksi, että tapoin aviomiehesi.'
Kunpa voisin tehdä sen kaiken uudelleen.
Tyhjissä laatikoissa oli kiinankielistä kirjoitusta.
Löysimme vihdoin kääntäjän ja kävi ilmi,
että kyseistä yritystä ja osoitetta ei ole olemassa.
He tiesivät tekevänsä paskaa ja peittelivät sen tieten tahtoen.
Kaikki syyttivät siitä lopulta minua. Tervetuloa Amerikkaan.
Hän sai syytteitä törkeistä rikoksista, mutta ne onnistuttiin saamaan lievemmiksi.
Kun tutkimme oikeuden asiakirjoja,
päädyimme lopulta takaisin Detroitiin ja pitseriassa sattuneeseen tapaukseen.
Hänellä oli yritys.
Hän kertoi polttaneensa yrityksen tilat, jotta saisi rahaa seuraavaan yritykseen.
Siitä on jossain tallenne. Se keskustelu nauhoitettiin.
Yritimme löytää tallenteen,
mutta Traverse Cityn poliisi sanoi hävittäneensä sen vuosia sitten.
31. joulukuuta 1969 Richard otti pitserioilleen 5 000 dollarin vakuutuksen.
Kuusi päivää myöhemmin, ne paloivat.
Kun kysyin Richardilta tulipaloista uudelleen, vastaus ei muuttunut.
Kaikki luulivat, että minulla oli vakuutus.
Jos löydät vakuutuskirjan, annan sinulle puolet rahoista.
Vakuutusta ei ole. Se tekee minut hulluksi.
Siitä on 50 vuotta, ja minulta kysytään tästä vieläkin.
Miten joku, jonka luulin pelastavan ihmisiä,
onkin joku aivan muu, kun kukaan ei ole näkemässä.
Uskon, että meissä kaikissa on sellaista potentiaalia.
Olen alkanut tutustua taolaisuuteen ja muihin vanhoihin filosofioihin.
On jin ja jang, ja elämä on siinä keskellä.
Jin ja jang ovat hyvä ja paha.
Koemme elämässä sekä hyvää että pahaa.
Richard oli minun elämässäni paha tilanne, mutta hän oli positiivinen asia -
monien muiden ihmisten elämässä.
Hän pelasti ihmishenkiä luotiliiviensä avulla.
Kyse onkin lopulta siitä,
miltä elämä kokonaisuutena näyttää, kun se loppuu.
Onko elämässä enemmän hyvää vai pahaa?
Toivon, että minun elämässäni on enemmän hyvää. Se on tavoitteeni.
4. LEGENDA
Olen nyt yksin. Kamera käy automaattisesti.
Kun kuolet, olet yksin.
Vaikka ympärilläsi olisi tuhat ihmistä, olet silti yksin.
Richard poisti tämän kohtauksen, koska piti sitä liian tunteellisena.
Kun hän kuvittelee oman kuolemansa,
hän pitää viimeisen yksinpuhelun poliiseille, jotka hän haluaa pelastaa.
Olen peloissani. Olen niin pirun peloissani, että voin tuntea sen.
Minä tiedän sen, että se, miten hyvin tämä teille esitetään,
tulee määrittämään sen, kuoleeko moni teistä vai ei.
Miksi kannat tällaista taakkaa?
Koska minä voin pelastaa nämä ihmiset.
Ja jos en pelasta heitä, se tuntuu...
Jollain tavalla se on minun vikani.
Ehkä en tehnyt liiveistä tarpeeksi kevyitä.
Jos olisin tehnyt testit eri tavalla tai testannut vielä enemmän.
Sillä olisi voinut olla merkitystä.
Isäni varoitti minua. Hän sanoi: 'Tulee kertoja, kun ammuttu ei pelastu.'
Niin se vain on.
Täytyy vain mennä eteenpäin ja pelastaa seuraava.
Kunhan et istu valittamassa sitä, että et voi tehdä joitain.
Luotiliivit eivät olisi pelastaneet presidentti Lincolnia.
Ne eivät olisi pelastaneet John F. Kennedyä.
George Wallace olisi pelastunut. Malcolm X olisi pelastunut.
Ja ehkä puolet Gettysburgissa taistelleista.
Pelkkää jossittelua.
Isäni oli merivoimissa.
Helmikuussa 1945 uutiset kertoivat Iwo Jiman taisteluista.
Joka päivä menetettiin satoja ja lopulta tuhansia miehiä.
Oliko heillä luotiliivit? - Ei minkäänlaisia.
Isäni paras ystävä ammuttiin kappaleiksi.
Isäni joutui viettämään yön parhaan ystävänsä jäänteiden vieressä.
Ne olivat levinneet poteron ympärille.
Hänellä ei ollut muutakaan tekemistä kuin viettää viisi viikkoa tappaen.
Richard kertoi, että hänen ensimmäinen muistonsa on, kun hän istui äitinsä -
ja isoäitinsä vieressä ja odotti kaatumisesta ilmoittavaa viestintuojaa.
Kuuden viikon ajan he odottivat viestiä, ja lopulta hän tiesi, että isä oli elossa.
Kotiinpaluunsa jälkeen hänen isänsä ei koskaan puhunut sodasta.
Richard kuitenkin puhui siitä usein.
Kenties hän kehitti persoonansa, todellisen ja fiktiivisen,
kokemukselle, jota hänellä ei koskaan edes ollut, kuin kaikuna elämästä.
SECOND CHANCE ON PELASTANUT 51 AMERIKKALAISTA POLIISIA
Kasvoimme sodan kanssa. Se oli hyvä sota, sanotaan.
Toinen maailmansota oli viimeinen hyvä sota. Pahat vastaan hyvät.
Nykyään kaikki on niin sekavaa.
Richard värväytyi merivoimiin, mutta häntä ei koskaan lähetetty taisteluun.
Halusitko todistaa jotain isällesi, kun olit nuori?
Kyllä, minun oli vaikea saada hyväksyntää.
Koska en voinut mennä Iwo Jimaan tai tehdä jotain vastaavaa.
Rima oli melko korkealla, eikö?
Testasin liivejä vain pari kertaa jonkun toisen läsnä ollessa.
Tämä kuulostaa lähes palkka-armeijan touhulta,
mutta halusin jonkun, joka on riittävän kylmähermoinen,
ettei hän epäröi viime sekunnilla ja osu minua kyynärpäähän.
Tämä on isäni. Viimeksi kun hän ampui ihmistä, se tapahtui Iwo Jimassa.
Miten se nyt menee.
Anna mennä, isä. Jatka vain.
Idea taitaa tulla selväksi. Kerran vielä.
Vaikka Richard pyysi, hänen isänsä ei pystynyt lopettamaan ampumista.
Hän jatkoi ampumista kuin transsissa.
Ja ampui lopulta poikaansa nivusiin.
Isoisäni oli taitava myyntimies, taitava johtaja -
ja hänellä oli iso vaikutus siihen, että isäni sai Second Chancen menestymään.
Koska isäni puhuu mitä sattuu,
isoisäni oli tärkeä tekijä isäni pitämisessä ruodussa.
Hän periaatteessa johti toimistoa ja rakensi koko myyntiorganisaation.
Hän oli myös erittäin lujaa tekoa.
Kerran isäni sanoi: 'Isoisälläsi ja minulla on sinulle asiaa.
Mitä haluat tehdä koulun jälkeen?'
Sanoin, että haluaisin opiskella lääkäriksi.
Isoisälläni oli viskilasi kädessä,
ja hän löi lasin voimalla lasipöydälle,
Sitten hän katsoi minua ja sanoi: 'Bisnestä.'
PERHE, JOKA TAPPAA YHDESSÄ PYSYY YHDESSÄ!
Olin aina sitä mieltä, että hänen isänsä oli hänen moraalinen kompassinsa.
Uskon, että yrityksen muutkin johtajat tiesivät sen.
He ajattelivat, että isän suostumus tarvitaan.
Kun hänen isänsä kuoli, Second Chance muuttui.
Richardin isällä oli suuri vaikutus Richardin elämään.
Uskon, että isän perintö oli merkittävä osatekijä,
kun Richard oli viemässä pitsalähetystä pimeälle kujalle Detroitissa vuonna 1970.
Kun Detroitin tutkivat journalistit selvittivät Richardin tarinaa,
he eivät löytäneet mitään todisteita hänen kertomastaan ampumavälikohtauksesta.
DETROITIN VIRKAMIEHILLÄ EI OLE RAPORTTIA AMMUSKELUSTA.
SIITÄ EI OLE KUVAUSTA
AMMUSKELUSTA EI OLE MAININTAA
Kävimme Mattin kanssa paperit läpi ja löysimme kopion poliisin raportista.
Lähetin sen Detroit News -lehteen viestillä: 'Haistakaa paska.'
Korjausta ei tietenkään koskaan julkaistu.
Saanko nähdä raportin? - Jessus.
Matt on varmaankin säilyttänyt sen.
Hänen pojallaan ei ollut raportista kopiota.
Epämääräiseltä asefoorumilta löytyi huonolaatuinen kuva raportista.
Emme pystyneet vahvistamaan sen aitoutta.
Kysyin Richardilta, oliko kuva väärennetty.
En minä valehtele. Kerron vielä yhden jutun.
Häistämme otetut kuvat.
Niissä näkyy arpi. Tässä näin. Minulla oli tikit.
Kun katson kuvaa, siinä ei näy mitään arpea.
Ainoastaan viirun kulmakarvoissa.
Valitettavasti kaikissa muissa kuvissa juuri se puoli päästä ei näy.
Arven kohtaa ei näe.
Itseni lisäksi kaikkia muitakin huijattiin, ehkä.
Voi olla, että en halua uskoa mitään muuta -
kuin myytin legendasta.
5. KYYHKYJÄ, HAUKKOJA, VAMPYYREJÄ
Mielestäni Richard vaikuttaa narsistilta. Hän ei koskaan pysähdy.
Hän ajattelee ääneen. Se aiheutti ongelmia.
Richard ei pitänyt koskaan suutaan kiinni. Ei koskaan.
Upean metsän jälkeen -
tullaan aukealle, jossa he testasivat räjähteitä.
Heillä oli todella isoja, 50-kaliiperisia aseita.
Ne saivat astiat tärisemään kaapeissa.
Kun Richard seuraajineen räjäyttelivät täällä kaikenlaista,
he toivat jumalattomuuden kaiken tämän pyhän keskelle.
He eivät tajunneet sitä. He vain saapuivat paikalle.
'Pidän luonnossa olemisesta ja telttailusta.'
He jättivät jälkeensä vain savua, pahaa hajua ja tuhoa.
Siinä ei ole mitään luovaa tai kehittävää.
Maailma olisi luultavasti parempi paikka ilman ihmisiä.
Niin ehkä tulee käymään.
Uskon niin. Tätä menoa ainakin.
Uskon, että kuolemme sukupuuttoon, ja sen jälkeen luonto saa toipua.
Kaksoistornien iskun päivänä tulin tehtaaseen ja katsoin sitä televisiosta.
Muutaman minuutin ajan pidin sitä onnettomuutena.
Mutta kun näin toisen koneen, sanoin: 'Meille tulee kiire.'
Tämä muuttaa kyyhkyt haukoiksi -
ja haukat vampyyreiksi.
Yhtenäinen Amerikka oli pelottava tekijä kansainvälisesti.
Se on todellinen suurvalta, joka ei kuuntele muiden paskapuheita.
Kukaan ei sano, että ei saa olla julma. Ei. Tapetaan kaikki.
Irakilla ei ollut mitään mahdollisuutta. Ammuimme heidät maan tasalle.
Amerikka hyökkäsi maahan, jolla ei ollut iskujen kanssa mitään tekemistä.
Kaikissa sodissa ihmisiä tapetaan enemmän vahingossa kuin tahallaan.
Kun terrorismin vastainen sota alkoi, Second Chancen myynti räjähti kasvuun -
valtionhallinnon sopimusten myötä. Yritys suunnitteli listautumista,
ja heillä oli uusi tuote, jonka avulla se haluttiin saavuttaa.
Esittelemme nyt -
maailmanhistorian uusimmat ja kevyimmät liivit.
Olen 55-vuotias ja minulla on ylipainoa noin 25 kiloa.
Nämä luotiliivit painavat vain 2,8 kiloa neliömetriä kohden.
Kolme, kaksi, yksi.
Luoti pysähtyi tähän Zyloniin.
Katsokaa tätä Zylon-kuitua. Se on mahtava materiaali,
koska se on kevyempää, ohuempaa ja vahvempaa.
MERKITTÄVÄ LÄPIMURTO
Mielestäni se oli ainutkertainen keksintö.
Lanseerasimme sen mainostamalla, että markkinoilla on uusi kuningas, Zylon.
Sitä mainostettiin parempana Kevlarina. Se oli upea tuote siinä vaiheessa.
Liiveissä käytetty Zylon oli mullistava uusi kuitu -
ja Second Chancella oli lyhyt ajanjakso,
jonka aikana tutkia, kehittää ja markkinoida sitä -
ennen kuin kilpailijat seuraisivat perässä ja ottaisivat osansa myynnistä.
Aaron oli tutkimuspäällikkö, jonka esimiehenä oli Ed Bachner,
merivoimissa palvellut teksasilainen.
Ed on kemisti, joka johti ennen DuPontin luotiliiviosastoa,
joka tunnetaan Kevlarin käytöstä.
Hän näytti meille, miten hän rentoutuu kellarissaan valmistamalla luoteja.
Siinä se on 12 gramman onttokärkinen .45 ACP -vaippaluoti.
Ammun niitä yhtä nopeasti kuin lataan.
Ed Bachner tietää asiansa. Hän piti osaamista tärkeänä.
Hän opetti minulle ballististen testien tekemistä.
Vuonna 2001 toimitusjohtaja halusi tavata minut.
Hän näytti minulle noin kuusisivuisen Zylon-tehtaan lähettämän muistion.
En ole kemisti enkä insinööri, mutta osaan kyllä lukea.
LUJUUDEN SÄILYMINEN
Raportti on selustan turvaamista varten. Näytti siltä, että Zylon heikkenee.
Sanoin, että tästä voi tulla ongelmia.
Aluksi työskentelin luotiliivien laadunvalvonnassa.
Siihen sisältyi ballististen testien tekemistä.
Ammuimme kolmesti 9 mm: llä ja kolmesti .357:lla.
Joskus käytin todella järeitä käsiaseita,
koska halusin nähdä, mitä tapahtuu.
Tunsin oloni todella vahvaksi.
En ole koskaan tuntenut samoin.
Kun aloimme käyttää Zylonia, en pitänyt siitä missään vaiheessa.
Kun tein ensimmäisen testiammunnan, luodit menivät suoraan läpi.
En ollut vakuuttunut.
Valmistimme silloin liivejä, joissa oli Zylonia ja Kevlaria.
He luultavasti uskoivat, että Kevlar riitti luodin pysäyttämiseen.
Kun aloin kysellä lisää Zylonista,
he ottivat avaimeni, jotta en enää pääsisi sisälle -
rakennukseen tai testialueelle.
Luulen, että suurin osa huomasi, että olin todella järkyttynyt.
Testasitteko sitä Richardin kanssa? - Kyllä, teimme testit täällä.
Laitoimme liivit lattialle puhelinluettelon päälle.
En muista, millaista luotia hän käytti.
Hän ampui, ja luoti meni suoraan liivien -
ja puhelinluettelon läpi ja osui lattiaan.
Olin järkyttynyt.
Jos en selviä tästä, se ei tarkoita, että luotiliivit eivät toimi -
tai että Second Chance ei ole hyvä, se tarkoittaa, että mokasin uudet liivit.
Luotiliiviemme olettamuksena on, että voin ampua itseäni rintaan.
Vastaus oli, että ehkä.
Kamera valmiina.
Kolme, kaksi, yksi.
Se tuntui. Jopa kaiken sen läpi.
Luulin, että Zylon-liivit vedettäisiin heti pois markkinoilta.
Hän ajatteli, ettei se ole mahdollista.
Muistutin häntä siitä, että hän omistaa 51 prosenttia yrityksestä -
ja että tähän asti kukaan ei ole kieltänyt häneltä mitään.
Aluksi Richard sanoi, että minun täytyy pitää esitelmä.
Minulla oli periaatteessa Richardin kirjoittama lappu, jossa luki:
'Näin asiat oikeasti ovat.'
Juuri ennen juristi tai toimitusjohtaja otti lapun minulta -
ja mietin silloin, että onko tämä totta. Katsoin Richardia ja hän katsoi takaisin.
Isäsi kirjoitti tämän muistion vuonna 2002. Voisitko lukea sen?
Mielenkiintoista.
Muistan nähneeni tämän joskus, mutta siitä on kulunut jo aikaa.
Onko tässä päiväys?
29. heinäkuuta 2002.
Johtoryhmälle osoitetussa muistiossa Richard toteaa, että Zylonin lujuus -
heikkenee nopeammin kuin aikaisemmin käytössä olleiden kuitujen.
Hän halusi johtoryhmän myöntävän kirjallisesti,
että he myyvät viallisia liivejä Yhdysvaltain poliisille ja armeijalle,
jotka voivat saada surmansa tai loukkaantua liivejä käyttäessään.
Richard ei pystynyt vaikuttamaan johtoryhmään,
ja hän oli tahattomasti myöntänyt syyllisyyden kirjallisesti.
Yritys tiesi, että Zylon oli hengenvaarallinen tuote.
Richard taisi jakaa muistion kaikille, ja siihen reagoitiin nopeasti.
Matt tuli luokseni ja halusi tietää, missä hänen antamansa muistio oli.
Menin yläkertaan johtoryhmän luo ja näin, usko tai älä,
kun juristi, Matt, Karen ja muut tuhosivat muistion silppurilla.
Oletko varma, että se oli sama muistio? - Yllätin heidät. Kyllä se oli.
Annoin muistion takaisin, mutta minulla oli myös kopio.
Richard tuli kotiin ja sanoi: 'Joku kuolee vielä!'
Hän käveli vimmatusti edestakaisin.
Sanoin: 'Mitä aiot tehdä? Sinun on tehtävä jotain.'
Richard kävi jonkinlaista taistelua päänsä sisällä.
Olin kaiken sen ulkopuolella. En pystynyt käsittelemään sitä.
En voinut tehdä mitään. Olin siinä tilanteessa kuin koira.
Kun hän sanoi sen minulle,
se oli kuin päässäni olisi käynnistetty eräänlainen aikalaskuri.
6. PYHÄ JA JUMALATON
Seuraavana aamuna sen jälkeen, kun Tonya oli ammuttu,
kysyin heiltä välittömästi, että päästivätkö liivit luodin läpi.
He sanoivat, että ei.
Minun oli vaikea uskoa sitä.
Marraskuussa 2002 myyntiedustaja oli käynyt -
Oceansiden poliisiasemalla esittelemässä Zylon-liivejä.
Tony halusi aina käyttää parhaita mahdollisia varusteita.
Etenkin koska odotimme lasta, hän halusi suojautua mahdollisimman hyvin.
Uutiset alkoivat.
Näin kuvaa poliisista,
jota vietiin paareilla.
Hänellä ei ollut paitaa, ja kun katsoin olkapäätä -
tiesin heti, että se oli hän.
Jakobilla on isänsä käsivarret ja olkapäät.
He sanoivat, että hänen Zylon-liiveissään oli reikä. Emme saaneet nähdä sitä.
Emme koskaan nähneet niitä liivejä. Vuosien jälkeen saimme lopulta luvan.
Huoneessa oli liiveistä kuvia.
Emme saaneet edes ottaa kuvia esillä olevista kuvista.
Kysyin, että mitä hittoa tämä tarkoittaa.
Häntä ammuttiin, ja luoti pysähtyi Second Chancen Zylon-liiveihin.
Luoti pysähtyi.
Toinen laukaus osui liivien reunaan ja nirhaisi Zylonia juuri ja juuri.
Se hipaisi Zylonia ja osui hänen rintaansa.
Sama ongelma on vaivannut suojien valmistusta Babyloniasta saakka.
Miten isot liivien pitäisi olla? Tännekö asti?
Entä jos osuma tulee tähän? Sitten ei voi nähdä.
Liivien on pakko loppua johonkin.
Se ei jatku äärettömiin.
Jossain sen reunan on oltava.
Minä sain nähdä ne liivit.
Näin reiät, jotka menivät liivien läpi.
Tonya ammuttiin 13 kertaa, mutta heti ensimmäinen laukaus tappoi hänet.
He halusivat vain rahaa. Siitä oli kyse.
Luoti ei ollut läpäissyt liivejä.
Juuri ennen tämän filmin valmistumista, saimme nähdä ruumiinavauspöytäkirjan.
Luoti oli mennyt läpi.
Se oli todella surullinen tapaus. Olemme pahoillamme hänen perheensä puolesta.
Elämässä voi sattua kaikenlaista, eikö?
Odottamattomia asioita, joilla on pahoja seurauksia.
Sama koskee liiketoimintaa.
Uskon, että ihmiselle on annettu paras mahdollinen lahja,
ja se on vapaa tahto.
Kun ihmisillä on vapaa tahto, pahoja asioita tapahtuu.
Monet muistavat Ford Pinton surullisenkuuluisan tarinan.
Yritys tiesi, että polttoainesäiliö oli vaarallisessa paikassa.
He eivät siirtäneet säiliötä. Monet kuolivat.
Sama tilanne toistuu Second Chancen kohdalla.
Kun Aaron otti yhteyttä,
olin edustanut ilmiantajia jo kauan.
Hän kertoi minulle, mitä oli tapahtunut.
Mietin asiaa noin 11 minuuttia ja tiesin, että todisteet olivat vahvat.
Jos yksi henkilö ampuu yhden poliisin, se on huono juttu.
Mutta jos yritys myy 100 000 liiviä, jotka eivät toimi,
100 000:lle viattomalle poliisille, on kyse pahemmasta.
Pian toinenkin poliisi sai pysyviä vammoja osuman vuoksi.
100 000: lla muullakin henkilöllä oli käytössään Zylon-liivit,
joiden lujuus heikkeni nopeasti.
Aaron Westrickia pyydettiin kantamaan kuuntelulaitetta -
sen miehen päänmenoksi, joka oli pelastanut hänen henkensä.
He toivoivat, että Richard suostuisi todistamaan johtoryhmää vastaan.
Se oli surullista, mutta suostuin siihen.
Minun piti tavata agentti hotellissa Traverse Cityn laitamilla,
jotta hän voisi asentaa kuuntelulaitteen.
Se oli kurjaa. Tapaat henkilön työpaikan ulkopuolella -
1,5 tuntia ennen töitä, saat kuuntelulaitteen,
kuunteluauto pysäköi sopivaan paikkaan -
eli vastapäätä Second Chancea.
Siinä joutuu kysymään itseltään: 'Teenkö oikein?'
Se oli vaikeaa. Menin kuuntelulaitteen kanssa töihin.
Jotkut hänen ruumiinosansa ovat suurempia kuin hänen aivonsa joskus.
Mielestäni hän todella halusi, että Richard toimisi oikein.
Ja myös, että hän sanoisi oikeat sanat, kun kuuntelulaite oli käytössä.
Tämän kuuntelu on varsinaista kidutusta.
Richard meni juuri rakennukseen.
Selkään puukottava paskiainen.
Richard, olisi asiaa. - Okei, kerro.
Haluan tehdä selväksi, mitä mieltä olen.
Aaron, tiedän kyllä, mitä mieltä olet tästä asiasta.
Olet kusessa, sanon sen suoraan. Tein paljon muistiinpanoja.
Tiedän. - Olet todellakin kusessa.
Paljasta kaikille, kenen vika tämä oikeasti on.
Mitä hittoa minun pitäisi tehdä? Voin menettää kaiken tämän takia.
Kaikki omaisuuteni on tässä yrityksessä.
Mitä minun pitäisi tehdä? Sytytänkö itseni palamaan?
En minä sitä halua. - Mitä voin edes tehdä?
Olisi pitänyt toimia nopeammin. Se on totuus.
Laitetaan iso kyltti ulos: meidän olisi pitänyt toimia nopeammin.
Totuus on, että emme tienneet mitä tehdä.
Kuin silloin, kun isäni sai syövän. En halunnut uskoa sitä ensin.
Se oli liian suuri. Terminaalivaiheessa.
Saimme kuulla, että liivimme olivat terminaalivaiheessa.
Yritimme löytää ratkaisun. Voimmeko päästä tilanteesta jotenkin pois?
Entä liivit, jotka olivat jo valmiit?
Se on ollutta ja mennyttä. Keskitytään tähän päivään.
Yritän pelastaa 250 työpaikkaa.
Ihmiset voivat joutua työttömiksi.
Miten voisimme pelastaa Second Chancen?
Fakta on se, että Second Chancen liiveissä on vikaa.
Tiedän sen. Se on tullut harvinaisen selväksi.
Minua potuttaa, ymmärrätkö?
Koko ajan hän yrittää puhua minua pussiin.
Se on kuin joku peli, jota et tiedä pelaavasi.
Jos moraalini olisi pettänyt hetkeksikin -
ja olisin sanonut: 'Tehdään niin kuin sinä haluat.'
Olisin joutunut vankilaan.
Kuvittele, jos Yhdysvaltain poliisit pelastanut mies joutuisi vankilaan.
Montako tuntia olisin kestänyt? Hän tiesi sen.
Mitä haluat, että teen? Haluatko, että valehtelen?
En halua, että valehtelet. Älä valehtele mistään.
Voin vain pyytää, että nyt on sinun vuorosi pelastaa Second Chance.
Luuletko, että raha motivoi Richardia?
En. Hänen motivaationsa oli intohimo.
Liivit olivat hänen elämänsä tarkoitus. Ja hän epäonnistui siinä.
En tiennyt, että siitä tulisi niin vaikeaa.
Ihmiset tonkivat roskistamme.
He yrittivät löytää skandaaleja. Miksi he muuten olisivat tehneet niin?
Sanoin lapsilleni, että jos kadulle on pysäköity vieras auto,
älä mene kotiin, vaan mene naapuriin ja soita minulle.
Tunsin, että en voinut puhua hänelle riittävästi,
koska ajattelin, että viesti ei menisi perille ja koska hän stressasi jo liikaa.
En tuomitse Aaronia siitä, että hän heitti kaiken Richardin niskaan.
Richard aiheutti sen itse, koska hän ei toiminut oikein.
On ironista, että Richard pelasti Aaronin -
mutta lopulta hän ei pystynyt pelastamaan itseään.
Tulin yritykseen töihin, koska uskoin pelastavani ihmisiä.
Olen vihainen,
että he olivat niin välinpitämättömiä.
Voisi sanoa, että he pääsivät pälkähästä.
Olin saanut MS-diagnoosin.
Muutama vuosi kului ja koin, että he yrittivät saada minut eroamaan.
Minut erotettiin lokakuussa 2004.
Miten olet pärjännyt sairauden kanssa sen jälkeen?
Maksan mitä pystyn, silloin kun pystyn.
Michiganin osavaltio on jättänyt minut täysin heitteille.
Se järkyttää minua todella paljon.
Kun mietit sitä aikaa, kun ammuit Magnumilla ja koit itsesi voimakkaaksi,
ja jos voisit saada mitä tahansa, että tuntisit olosi samaksi, kuin silloin,
mitä se olisi?
Menisin ajassa taaksepäin ja tekisin kaiken uudelleen.
Mitä tekisit eri tavalla?
Avaisin suuni aikaisemmin.
Second Chance luultavasti tiesi vioista ennen ampumatapauksia.
Michiganilainen yritys myi viallisiksi tiedettyjä luotiliivejä -
valtion virkamiehille ja jopa presidentti Bushille.
Oikeuteen haastettu Second Chance ja Zylonin valmistaja -
suostuivat yli kahden miljoonan dollarin korvauksiin ammutun poliisin perheelle.
Kumpikin yritys kiisti syyllisyyden.
Oikeusjutun, jossa olivat mukana Aaron Westrick ja liittovaltio, johdosta -
he maksoivat yli 65 miljoonaa dollaria. Pieni osa siitä meni Aaronille.
Second Chance hakeutui konkurssiin. Johtajat eivät joutuneet vankilaan.
Monilla heistä on isot järvenrantatalot.
Oikeusjutut kävivät Richardille kalliiksi. Hänelle ja Kathleenille tuli avioero.
Hän menetti rakentamansa yrityksen ja sai sydänkohtauksen.
Aiheutin yritykseni konkurssin.
Aiheutin konkurssin, kun yritin ratkaista ongelmaa, jota en ollut aiheuttanut.
Nyt minua ahdistellaan kadulla kuin olisin rikollinen.
Olen täysin vararikossa.
Se ei tosiaankaan ollut hienoin hetkeni.
Mutta taistelin vastaan.
Perustin uuden luotiliiviyrityksen nimeltä Armor Express.
Se yritti hyödyntää Second Chancen hyviä ominaisuuksia,
hyvää palvelua ja hyvää mainetta, jonka olimme rakentaneet.
Halusin siirtää hyvät puolet Armor Expressiin. Se ei ollut helppoa.
Meidän täytyi jatkaa perinnettä. Testeissä täytyisi olla Matt mukana.
Mutta en pystynytkään ampumaan omaa poikaani.
Sitten Matt ottaa aseen ja sanoo: 'Minä teen sen, isä.'
Olin niin ylpeä hänestä. Ja myös peloissani.
Second Chancen tarinan päättäneet tragediat oli unohdettu.
Isänsä tuella Matt perusti Armor Expressin.
Vuosikymmenen kuluttua se oli yksi maailman suurimmista alallaan.
Sitten Matt alkoi tehdä omia videoita.
Olen perinyt isältäni yrittäjyyttä,
kiistanalaisuutta ja tarinankerrontaa.
Kuin tuhkasta nouseva feenikslintu.
EPILOGI: KUOLEMAN LOPPU
Kun mietit kaikkea nyt, luuletko, että oma osuutesi oli kohtalon sanelema?
Onko se kaikki ennalta päätettyä?
Toinen nimeni on Jude -
eli Pyhä Taddeus, joka on toivottomien tapausten suojeluspyhimys.
Perhetaustaani ajatellen minusta piti tulla pappi.
Miksi sinusta ei tullut pappia?
Koska päätin, etten halua papiksi.
Mutta minä uskon, että jotkut tarvitsevat elämässään ohjausta -
tai neuvoja, jos ymmärrät.
En yleensä puutu muiden asioihin,
mutta joskus on pakko toimia, jotta voi estää muiden vahingoittamisen.
Uskoin hänen tavoitteeseensa. Uskoni on hieman järkkynyt,
mutta näen edelleen hyvää Richardissa.
Joskus kaipaan Richardia. Sydämessäni olemme edelleen ystäviä.
Kerrotko nimesi? - Aaron Westrick.
Miksi piinaat minua tällä?
Oliko sinulla luotiliivit? - Kyllä.
Millaiset? - Second Chance, t-paita-malli.
Mistä olit saanut liivit?
Mitä Aaronin ampujalle tapahtui? - Kuulin, että hän sai surmansa.
Hän piti vahtia jossain huumeluolassa.
Poliisi teki sinne ratsian, ja hänet ammuttiin.
Älä liiku! Älä liiku!
Yksikin ele niin kuolet!
Mitä roskaa.
Ei hän sanonut mitään tuollaista. Joku on katsonut liikaa televisiota.
Hän ei käyttäytynyt noin. Hän sanoi: 'Jumala, älä anna minun kuolla.'
Muistan sen kyllä.
Olen Clifford Washington, apulaisprofessori ja pastori.
Pidän kalastuksesta, metsästyksestä ja moottoripyöristä.
Olen se mies, joka ampui Aaron Westrickiä.
Ajan myötä olen oppinut,
että virheitä tapahtuu, mutta erittäin harvoin saamme mahdollisuuden -
hyvittää niitä.
Haluaisin ajatella, että teen sitä tällä hetkellä.
Tiesin hyvin, että aseella ei saa osoittaa ketään,
koska olin metsästänyt pienestä asti ilma-aseella ja haulikolla.
Ja arvaa mitä. Pärjäsin koulussa erittäin hyvin.
En puhu tästä usein, mutta kun olin yliopistossa,
olin kokeissa aina täysin pilvessä.
Sain aina parhaita arvosanoja.
Olin mukana murrossa, ja meidät kuultiin.
Joku soitti poliisin, kuten kuvioon kuuluu.
Aaron saapui ensimmäisenä paikalle.
En halunnut joutua vankilaan.
Hän pyysi pysähtymään, ja sitten ammuin. Samaan aikaan hän ampui minua.
Ensimmäinen osuma meni tästä. Se piti leikata.
Ja tämä toinen...
meni sisään tästä ja tuli ulos täältä takaa.
Miltä tuntui painaa liipaisinta?
Se oli kamalaa. Todella kamalaa.
Tiedätkö mitä?
Jos olisin uskaltanut, olisin laittanut aseen suuhuni ja ampunut.
Se oli niin kamalaa.
Se tuntui niin hirveältä. Hirveää, hirveää, hirveää.
Olen vieläkin niin...
järkyttynyt.
Kaikkien näiden vuosien jälkeen -
se on vieläkin kamalaa. En voi uskoa, että tein sen.
En voi uskoa sitä.
Isäni sanoi minulle sinä iltana, koska hän oli pastori,
ja muistan miten hän sanoi:
'Olet saanut uuden mahdollisuuden.'
Uskotko, että voit koskaan antaa itsellesi anteeksi?
Se on vaikea kysymys.
Olemme menossa paikkaan, jossa ampuminen tapahtui 40 vuotta sitten.
Clifford and Aaron eivät tienneet, että tapauksen jälkeen -
molemmista oli tullut professoreita Pohjois-Michiganissa.
Tai sitä että Clifford oli 15 vankilavuoden jälkeen,
toteuttanut Aaronin lapsuuden haaveen pappiudesta.
Miten menee? - Mitä kuuluu?
Olen niin pahoillani.
Anteeksi.
Aloitetaan puhtaalta pöydältä. Kaikki on hyvin.
Jalkaani vaihdettiin ruuvi kolme viikkoa sitten.
Käytit oikeudessa kävelytukea. - Se on totta.
Muistatko, kun meinasin kaatua takaportaissa?
Vuonna 1982 oli oikeudenkäynti.
Minulla oli kävelytuki. Meinasin kaatua.
Siellä oli teräs-ja betoniportaita.
Joku antoi minulle tukea, tällä tavalla.
Se oli Aaron.
Hän esti minua kaatumasta.
Muistan sen.
En unohda sitä koskaan.
Jos maailmasta tulee parempi paikka, eivätkä ihmiset enää ammu toisiaan,
liiketoimintamme loppuu. Sitä ei tule tapahtumaan.
Eläimillä, kuten hevosilla, lehmillä ja peuroilla,
silmät ovat pään sivuilla,
jotta ne voivat nähdä mahdollisesti lähestyvät uhat.
Kotkilla, leijonilla, tiikereillä ja muilla pedoilla,
silmät ovat suoraan edessä, kuten ihmisilläkin.
Olemme petoja. Silmillä löydetään tapettava kohde.
Ihminen on tehnyt niin satojen tuhansien vuosien ajan.
Viimeisessä tapaamisessa toin Richardin tarinan alkupaikalle.
Osa Richardin todellisuudesta on totta, niin epämiellyttävää kuin se onkin.
Jokaista hetkeä kohti, jolloin ihminen pelastaa toisen ihmisen,
vaikuttaa olevan sitäkin enemmän väkivaltatapauksia.
Onko sinulla liivit ylläsi nyt? - Kyllä.
Miksi? - En tiedä.
Jos tietäisin, minun ei tarvitsisi tehdä mitään.
Oletko huolissasi, että voisit joutua ammutuksi tänään?
Kyllä se kävi mielessä, koska niin on käynyt täällä ennenkin.
Tämä on kuoleman paikka. Tavallaan aika pelottava paikka.
Selvisin tästä paikasta kerran. Siksi haluan tehdä sen uudelleen.
Jos voisit palata ajassa taaksepäin, mitä sanoisit nuorelle Richardille?
Kanna montaa asetta mukanasi. Isompaa asetta ja enemmän patruunoita.
Richard, mitä pelkäät kaikkein eniten?
En mitään.
Jos totta puhutaan, pelkään vanhenemista.
Murtumasta tai ampumahaavasta voi parantua.
Vanheneminen etenee joka päivä. Loppu lähenee.
Hän on kryoniikkaa kannattavan Immortalist Societyn jäsen.
Kuoleman jälkeen hänen päänsä irrotetaan ja kylmäsäilötään.
Hän kehotti myös minua miettimään sitä.
Muistan sen, koska sanoin, että nyt on tammikuu, puhutaan tästä joskus kesällä.
Iwo Jimaa kuvaavan maalauksen alla istuessaan Richard kertoi,
että kun hänen pakastettu päänsä sulatetaan ja kiinnitetään robottiin,
hänen ainoa toiveensa on pystyä kehittämään paremmat luotiliivit.
Tulevaisuudessa liivivalmistajien on varauduttava jatkuvasti iskeviin aseisiin,
jotka jatkavat taukoamatta.
Jonkin täytyisi pysäyttää energia ja kääntää se toiseen suuntaan.
Kääntää se kohti ampujia.
Se olisi oikein niille.